कन्फ़्यूशियस
दार्शनिक पृष्ठभूमि के लिहाज से दर्शन का अर्थ भविष्य में होने वाली उन तमाम गतिविधि से है जिसका अनुमान लगाया जाता है। अर्थात दूरगामी दृष्टि रखना। इसी में कन्फ्यूशियस दर्शन प्रमुख है। कंफ्यूशियसी दर्शन की शुरुआत 5वीं शताब्दी ईसा पूर्व चीन में हुई। जिस समय भारत में भगवान महावीर और बुद्ध धर्म के संबध में नए विचार रख रहें थे, चीन में भी एक विचारक का जन्म हुआ, जिसका नाम कन्फ़्यूशियस था। उस समय झोऊ राजवंश का बसंत और शरद काल चल रहा था। समय के साथ झोऊ राजवंश की शक्ति शिथिल पड़ने के कारण चीन में बहुत से राज्य कायम हो गये, जो सदा आपस में लड़ते रहते थे, जिसे झगड़ते राज्यों का काल कहा जाने लगा। अतः चीन की प्रजा बहुत ही कष्ट झेल रही थी। ऐसे समय में चीन वासियों को नैतिकता का पाठ पढ़ाने हेतु दार्शनिक कन्फ्यूशियस का आविर्भाव हुआ।